እታ ኣብ ከባቢ ሜዳ ክለብ ቦሩስያ ዶርትመንድ ዝተረኸበት ቡምባ መዓስ ተቐቢራ?
ሞቕሽሽ
= ምስ ኣርሰናል ክልተ ናይ ፕሪመር ሊግ እንግሊዝ ጽዋእ ከምኡ እውን ሰለስተ ዋንጫ ኤፍ ኤ ካፕ ዘልዓለ ሶል ካምፕበል፡ ከንቲባ ከተማ ለንደን ክኸውን ጎስጓስ ጀሚሩ። እቲ ወዲ 40 ዓመት ተጻዋታይ ነበር፡ ኣብቲ ኣብ 2016 ዝካየድ ምርጫ ከም ሕጹይ ኮይኑ ቀሪቡ ኣሎ። ብተደጋጋሚ ናብ ማዕከናት ዜና እንግሊዝ ብምቕራብ ኣብ ልዕሊኡ ዓሌታዊ በደል ከምዝተፈጸመ ዝሓበረ ካምፕበል፡ ኣብዚ ውድድር እዚ ንዝነበሮ ጽልዋ ተጠቒሙ ክስጉም ከምዝኽእል ክኢላታት ይግምቱ። ምስ ክለብ ቶተንሃም እውን ዝተጻወተ ካምፕበል፡ ንሃገሩ እንግሊዝ 73 ጸወታታት ኣካይዱ ሓንቲ ሸቶ ድማ ኣመዝጊቡ።
= ትካል መፍረ ናውቲ ስፖርት ናይክ፡ ክርስትያኖ ሮናልዶ ኣብ ግዜ ልምምድ ዝወድየን CR7 ዝጽውዓ ጫማ ካብ ምውዳይ ክቑጠብ ምእዛዙ ማዕከናት ዜና ኣፍሊጠን። ኣብ ቬጋስን ሚላንን እብ ዝተኻየደ ምርኢት ፋሽን፡ እተን CR7 ዝተጸውዓ ጫማ ሮናልዶ ብብዝሒ ክጥለባ ድሕሪ ምጅማረን እዩ፡ እቲ ትካል ነቲ ፖርቱጋላዊ ኮኾብ ትእዛዙ ዘመሓላለፈ። ብመሰረት እቲ ትካል፡ ሮናልዶ ንናይክ ጫማ ቀዳምነት ክህብ ከምዘለዎ ኣጠንቒቕዎ ኣሎ። ናይክ ምስ ሮናልዶ ናይ 5.5 ሚልዮን ፓውንድ ንዓመት ውዕል ምውዕዋዕ ኣለዎ።
= ኣብ ከባቢ ሜዳ ክለብ ቦሩስያ ዶርትመንድ፡ ኣብ ካልኣይ ኵናት ዓለም ዝተቐብረ ቡምባ ምርካቡ ቢቢሲ ኣፍሊጡ። እቲ 249 ኪሎ ግራም ዝምዘንን ኣብዚ ሳልስቲ እዚ ዝተረኽበን ቡምባ፡ ዋላ’ኳ ብጥንቃቐ ከይተተኮሰ እንተበርዓነ፡ ኣብ ደገፍቲ እታ ክለብን ነበርቲ እታ ከተማን ሻቕሎት ከይፈጠረ ኣይሓለፈን። ነቲ ኣብ ሃገረ እንግሊዝ ዝተሰርሐ ቡንባ ንምምካን ሓያለ ክኢላታት ሃንደሳ ተሳቲፎም። ኣብ ጀርመን ካብ 1939 ክሳብ 1945 ሓያለ ዘይተኣለየ ነተጉቲ ከምዘሎ ይግለጽ።
ካልኣይ ኵናት ዓለም